Alaquàs inverteix un total de 48.000 euros en nou material i equipament per als Poliesportius
03/12/2015

# Alaquàs inverteix un total de 48.000 euros en nou material i equipament per als Poliesportius

*   03/12/2015
*   [Imprimir](#)
*   Compartir
*    https://www.alaquas.org/documento.asp?id\_do=15217

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15217%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inverteix%20un%20total%20de%2048.000%20euros%20en%20nou%20material%20i%20equipament%20per%20als%20Poliesportius)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15217/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15217/03122015img_7675_Form_4.jpg)](https://www.alaquas.org/ficheros/documentos/2015/2/15217/03122015img_7675_Form_10.jpg "<a href='https://www.alaquas.org/ficheros/documentos/2015/2/15217/03122015img_7675_Form_10.jpg' target=_blank><i class='fa fa-external-link' aria-hidden='true'></i>.Alaquàs inverteix un total de 48.000 euros en nou material i equipament per als Poliesportius</a>")

Les actuacions, subvencionades per la Diputació de València amb càrrec a la partida per a l'adquisició d'equipament, han consistit en la millora i manteniment dels camps de futbol del Terç i en la dotació de nou equipament per a la pràctica de diversos esports al Bovalar

L’Ajuntament d’Alaquàs ha invertit un total de 48.000 euros en nou material i equipament per als Poliesportius Municipals. L’actuació està subvencionada per la Diputació de València i corre a càrrec de la partida destinada per a l’adquisició d’equipament, material i instal·lacions esportives prevista per a 2015.

Les actuacions es van iniciar el passat mes de novembre amb els treballs de manteniment i millora de la gespa dels camps de futbol del Poliesportiu del Terç. Es tracta d’una pràctica que es realitza per tal de preparar els camps per a una millor qualitat de joc dels clubs esportius i que consisteix en emplenar i restaurar les zones que s’hagen pogut deteriorar per l’ús o pel transcurs del temps.

Respecte al Poliesportiu del Bovalar, l’Ajuntament d’Alaquàs ha adquirit nou material i equipament per a la millora de la pràctica de diversos esports. S’ha adquirit una nova elíptica i un nou _step_ per a la sala de manteniment. La sala de _ciclo indoor_ s’ha dotat d’un nou paviment i per a la pràctica de la gimnàstica està previst instal·lar un nou tapís amb característiques específiques per tal d’afavorir la comoditat i la qualitat en la pràctica d’aquest esport.

Pel que fa a les zones de bany, l’Ajuntament ha renovat els equips de control automàtic de la Piscina Municipal Coberta i ha adquirit un nou joc infantil per a la Piscina Infantil d’estiu que s’instal·larà per a la propera temporada.

Aquestes actuacions venen a completar el Projecte de Condicionament i Millora de les Instal·lacions Esportives del Bovalar dut a terme al llarg de l’any 2014 i que ha consistit en la reforma tant de la zona interior com de l’exterior del recinte. Unes obres que donen resposta a un compromís assumit per l’equip de govern per tal de millorar les instal·lacions esportives municipals i oferir un millor servei públic.